PTTARรอบอร์ดสัปดาห์หน้าเคาะควบ IRPC
ปตท.อะโรเมติกส์และการกลั่น รอบบอร์ดประชุมสรุปควบรวมไออาร์พีซีสัปดาห์หน้า
15 ก.ค. 2553

ปตท.อะโรเมติกส์และการกลั่น รอบบอร์ดประชุมสรุปควบรวมไออาร์พีซีสัปดาห์หน้า
นายชายน้อย เผื่อนโกสุม  ประธานเจ้าหน้าที่บริหารและกรรมการผู้จัดการใหญ่ฝ่ายวางแผน บริษัท ปตท.อะโรเมติกส์และการกลั่น (PTTAR)  เปิดเผยว่า ในสัปดาห์หน้าคณะกรรมการ(บอร์ด)บริษัทจะมีประชุมเพื่อพิจารณาแผนการควบรวมกิจการกับบริษัทไออาร์พีซี(IRPC)อีกครั้งหากบอร์ดมีมติเห็นชอบ1เดือนหลังจากมีมติก็จะเรียกประชุมวิสามัญผู้ถือหุ้นและหลังจากนั้นประมาณ 4-5 เดือนก็จะเห็นความชัดเจนของแผนการควบรวมทั้งหมด 
“ที่ประชุมบอร์ดครั้งก่อนมีการซักถามในแง่ของข้อกฎหมาย รวมถึงคดีความต่างๆที่เกิดขึ้นใน IRPCซึ่งขณะนี้ฝ่ายกฎหมายของบริษัทอยู่ระหว่างรวบรวมข้อมูลทั้งหมดเพื่อชี้แจงต่อบอร์ด” 
สำหรับความคืบหน้าปัญหามาบตาพุดนั้นตอนนี้ทุกอย่างยังอยู่ที่ศาล ยกเว้นโครงการที่ขออนุญาตให้มีการก่อสร้าง โดยโรงแยกก๊าซ 6 มีการทำ HIAซึ่งใกล้จะเสร็จแล้ว และการก่อสร้างก็ดำเนินการไปซึ่งหากทุกอย่างชัดเจนก็พร้อมเดินหน้าได้หวังว่าในช่วง 5 เดือนที่เหลือจะมีการประกาศรายชื่อกิจการรุนแรง
อย่างไรก็ตามหากมาบตาพุดยังไม่ชัดเจนก็จะกระทบต่อการตัดสินใจลงทุนในอนาคตของโครงการใหม่ๆจึงอยากให้ทุกอย่างชัดเจน